***Par LU iepirkuma***

***„Fiziskās apsardzes pakalpojumu un elektronisko drošības sistēmu apkalpošanas pakalpojuma nodrošināšana Latvijas Universitātes objektos”***

***(Iepirkuma ident. Nr. LU 2016/41\_B) nolikumu***

Latvijas Universitātes (LU) iepirkumu komisija, atbildot uz ieinteresētā piegādātāja uzdotajiem jautājumiem, sniedz skaidrojumu par Latvijas Universitātes organizētā iepirkuma „Fiziskās apsardzes pakalpojumu un elektronisko drošības sistēmu apkalpošanas pakalpojuma nodrošināšana Latvijas Universitātes objektos” (id. Nr. LU 2016/41\_B) nolikumā (turpmāk – Nolikums) noteiktajām prasībām:

**1.Jautājums:**„Vai pieļaujams sadalīt fiziskās apsardzes darbinieku diennakts, dienas un/vai nakts dežūru vairākās īsākās maiņās (organizēt vairākkārtēju apsardzes darbinieku maiņu diennakts laikā)?”

*Iepirkuma komisijas atbilde:*

Diennakts dežūras maiņu ir pieļaujams sadalīt maiņās, bet dalījums nedrīkst pārsniegt 4 maiņas diennakts laikā. Veicot šādu dalījumu, ir jāveic pilnvērtīga maiņas pieņemšanas/nodošanas kārtība. Uz jebkuras maiņas darbinieku attiecas visas nolikumā minētās prasības pretendenta darbiniekiem.

**2.Jautājums:**„Vai pieļaujams Pasūtītāja objektos nodarbināt apsardzes darbiniekus, kas ir pensionāri?”

*Iepirkuma komisijas atbilde:*

Pretendenta darbiniekiem ir jāatbilst visām iepirkuma „Fiziskās apsardzes pakalpojumu un elektronisko drošības sistēmu apkalpošanas pakalpojuma nodrošināšana Latvijas Universitātes objektos'', ID Nr.LU 2016/41\_B nolikumā minētajām prasībām.